
1. NAMEN

Opisan je postopek, ki obravnava kontrolno, merilno in preskusno opremo (v nadaljevanju tega poglavja: oprema) in določa način zagotavljanja brezhibne opreme skladno z zahtevami. 

2. PODROČJE VELJAVNOSTI

Postopek velja za vso merilno opremo, ki jo uporabljamo v Mariborskem vodovodu

3. POJMI

3.1  Oprema v tem predpisu pomeni naprave za merjenje in preskušanje.

3.2 Skrbnik opreme je oseba, ki je skrbi za brezhibnost in uporabnost opreme.

3.3 Metrološko overjanje je sklop opravil potrebnih, da zagotovimo skladnost merilne opreme z zahtevami za določen namen uporabe. Vključuje: kalibracijo, potrebne nastavitve, pečatenje in označevanje.

 
4. ODGOVORNOST
	
4.1 Vodja števčne delavnice Mariborskega vodovoda je odgovoren za dejavnosti, ki se nanašajo na opremo števčne delavnice Mariborskega vodovoda, ki jo uporablja njegova organizacijska enota, če to ni posebej opredeljeno.
 
4.2 Skrbnik opreme je odgovoren za poslovanje z opremo in vzdrževanje metrološke overjenosti meril.

 
4.3  Uporabnik, ki pri svojem delu uporablja opremo, je odgovoren, da skrbniku opreme javi vsako spremembo stanja, ki naj se zavede v datoteko o opremi. 

5. POSTOPEK

Oprema predstavlja faktor usposobljenosti Mariborskega vodovoda za kakovostno delo na vseh deklariranih področjih. Zato vodja števčne delavnice Mariborskega vodovoda trajno skrbi, da je vsa oprema v stanju, ki zagotavlja nemoteno delo. Storitve kalibracije nabavlja pri dobaviteljih, ki lahko zagotavljajo sledljivost metroloških parametrov do nacionalnega etalona. Zadolženec za opremo je poleg ostalih podatkov o opremi naveden v datoteki o tem kosu opreme. Osebju, ki sme uporabljati določen kos opreme je na razpolago tudi vsa dokumentacija o načinu dela ter vzdrževanju opreme.


5.1 Planiranje in nabava opreme

Opremo planiramo v sklopu letnega plana firme.

Na osnovi potreb podjetja pripravi skrbnik plan nabave, preveri namen in karakteristike izbranega merila.
Opremo nabavljamo v skladu s sistemskim postopkom, ki določa obvladovanje nabave v podjetju.

5.2 Prevzem opreme

Pri prevzemu opreme pregledamo, če oprema ustreza zahtevanim kriterijem, opredeljenim v nabavni dokumentaciji. Opremo lahko prevzamemo sami ali pa za to delo najamemo ustrezno organizacijo. Opremo lahko prevzemamo na svoji lokaciji ali pa na lokaciji proizvajalca dobavitelja. Prevzem skrbnik overi s podpisom in datumom na dobavnici. Kopija dobavnice je hranjena v dokumentaciji meril.

5.3 Razvrstitev opreme

Opremo razvrščamo glede na način uporabe na: 
A         Zakonsko opremo (služi za obračun, zdravje, ali preprečuje veliko gospodarsko škodo
B	Tehnološko opremo (služi za meritve določenih parametrov v procesu – se kalibrira)
C	Indikatorje (minimalno vpliva na kakovost storitve)


5.4 Skrbništvo opreme 

Skrbnik opreme skrbi za brezhibnost opreme. Skrbnik za opremo je dokumentiran v evidenčnem listu opreme. 


5.5 Skrbništvo datotek o opremi

Datoteka o opremi je datoteka, ki vsebuje vse razpoložljive podatke o določenem kosu opreme. Neposreden dostop do datoteke ima skrbnik. V datoteki se nahajajo naslednje informacije:

· Ime in opis dela opreme,
· ime proizvajalca,
· enkratna identifikacija, (samo če proizvajalec, model, tovarniška številka ne zadostuje)
· ustrezna informacija o funkciji n.pr. kapaciteta, merilni doseg, točnost
· datum sprejema,
· stanje opreme v času sprejema (uporabljena, renovirana…),
· lokacija
· ime zadolženca za njo,
· pripadajoča dokumentacija (certifikati itd),
· navodilo za uporabo, navodila za vzdrževanje,
· informacije o okvarah, poškodbah in nepravilnemu delovanju,
· podrobnosti o vzdrževanju,
· maksimalni interval med dvema nadzoroma, program vzdrževanja ter zahteva po pogostosti posameznih vzdrževalnih posegov, zgodovina vzdrževanja.
· podrobnosti o kalibraciji (kalibracijski interval, datumi kalibracij, druge kalibracijske informacije,
· datum, ko je bil del opreme vzet iz obratovanja.

Skrbnik datoteke o opremi je odgovoren za vnos vsake spremembe stanja opreme v evidenčni list opreme in hraniti datoteko opreme. Skrbnika datoteke opreme imenuje vodja števčne delavnice Mariborskega vodovoda.

5.6 Zapisi o kalibraciji
	
Zapise o kalibracijah merilne opreme hranimo v števčni delavnici.

5.7 Ravnanje z neustrezno opremo

Oprema je neustrezna, če je bila preobremenjena, če ni kalibrirana (kalibracijski interval presežen), ali če obstoja sum, da ne deluje v skladu s specifikacijami.

Odgovornost vsakega uporabnika merila je, da skrbniku nemudoma javi vsak sum ali spremembo stanja opreme. Odgovornost imenovanega skrbnika konkretnega kosa opreme je, da nemudoma ukrepa v skladu s tem navodilom.

V primeru suma o neustreznosti konkretnega kosa opreme, mora skrbnik te opreme - če je mogoče - takoj preveriti brezhibnost. Če se sum izkaže kot utemeljen ali pa da opreme ne more preveriti sam:
· jo mora takoj vidno in nedvoumno označiti ter poskrbeti, da je nihče ne more uporabljati. 
· organizirati mora popravilo ali kalibracijo,
· po popravilu ponovno pregledati opremo in jo dati v promet,
· v kartoteko opreme vnesti vse potrebne podatke.


5.8 Označevanje statusa opreme

Zaradi majhnega števila kosov kontrolne, merilne in preskusne opreme ni predvideno posebno označevanje statusa opreme.

5.9 Odpis opreme

Opremo odpišemo in vzamemo iz obratovanja, če ne izpolnjuje postavljenih zahtev. To zapišemo v datoteko opreme.

6. Priloge

    OB 7.7-1/1 Pregled merilne opreme
    OB 6.4-2/11 Poročilo o kalibriranju preizkusne postaje

